Държавен вестник, бр. 25, 2020 г., стр. 61

БРОЙ  25	
Д Ъ Р Ж А В Е Н  В Е С Т Н И К 	
СТР.  61  
(2) Наказателните постановления се издават 
от министъра на енергетиката или от упъл-
номощено от него длъжностно лице.
(3) Установяването на нарушенията, из-
даването, обжалването и изпълнението на 
наказателните постановления се извършват 
при условията и по реда на чл. 75, 77 – 81 ЗЕ 
и Закона за административните нарушения 
и наказания.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Алгоритъм“ е система от правила (фор-
мули), които определят последователността 
на изчислителните операции, прилагането на 
които водят до решаване на дадена задача.
2. „Групова абонатна станция“ е абонатна 
станция, захранваща две или повече само­
стоятелни сгради.
3. „Инсталация в сграда“ или „сградна 
инсталация“ е съвкупността от главните 
вертикални и хоризонтални разпределителни 
тръбопроводи, включително до отоплителните 
тела, както и съоръжения за разпределяне и 
доставяне на топлинна енергия от абонатната 
станция до имотите на клиентите. Когато към 
една абонатна станция са присъединени повече 
от една сграда, всеки от присъединителните 
топлопроводи е елемент на съответната ин-
сталация в сградата.
4. „Инсталирана отоплителна мощност в 
имот“ е сумата от мощностите на монтираните 
в жилището отоплителни тела, определени 
при проектни условия.
5. „Коригиран отопляем обем“ е отопля-
емият обем на имота по проект, намален с 
обема на помещенията, в които отоплителните 
тела са демонтирани от сградната инсталация 
и съответната припадаща се част на помеще-
нията, без отоплителни тела по проект.
6. „Максимален часов товар“ е максимал-
ното количество топлинна енергия, потребено 
от клиента с топлоносител водна пара или 
гореща вода за един час.
7. „Максимален специфичен разход на 
сградата“ е максималното количество от-
дадена топлинна енергия от един киловат 
инсталирана мощност на отоплително тяло 
в сградата при съответния режим на работа 
на сградната инсталация.
8. „Минимален часов товар“ е минимално-
то количество топлинна енергия, потребено 
от клиента с топлоносител водна пара или 
гореща вода за един час.
9. „Отоплителен период“ е периодът от 
време, през който топлинната енергия се 
потребява и за отопление.
10. „Отчетен период“ е периодът от вре-
ме между две отчитания на показанията на 
уредите за мерене за търговско плащане, кон-
тролните уреди и индивидуалните средства за 
разпределение на топлинната енергия.
11. „Представител на етажната собственост“ 
е управителят, председателят на управител-
ния съвет или упълномощено от етажната 
собственост лице. 
12. „Пломбирано отоплително тяло“ е 
отоплително тяло, към което е спряно топло-
подаването чрез затваряне и пломбиране на 
спирателната арматура, а не чрез физическо 
отделяне от сградната отоплителна инстала-
ция и което не е оборудвано със средствата 
по чл. 140, ал. 1, т. 2 ЗЕ.
13. „Присъединени отоплителни тела“ са 
отоплителните тела, които са физически свър-
зани към сградната отоплителна инсталация.
14. „Проектна мощност на отоплителна 
инсталация“ е мощността на вътрешната 
отоплителна инсталация, определена с ин-
вестиционния проект на сградата. 
15. „Разпределителна мрежа“ е системата от 
топлопроводи и съоръжения към тях, разпо-
ложени след границата на собственост между 
топлопреносното предприятие и клиентите. 
В сгради – етажна собственост, тя е елемент 
от сградните инсталации.
16. „Регулатор на налягане“ в абонатна 
станция е техническото средство за под-
държане на разчетен напор и необходимо-
то количество на топлоносителя с вграден 
автоматичен ограничител до стойността на 
разчетното количество топлоносител за всяка 
абонатна станция.
17. „Средства за измерване за търговско 
плащане“ са средства за измерване по смисъла 
на § 1, т. 58 ЗЕ и Закона за измерванията.
18. „Щранг-лира“ е двутръбно гладко отоп-
лително тяло, което е предвидено по проект да 
отоплява помещения, най-често разположени 
вертикално, едно над друго.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Пломбираните отоплителни тела, на 
които не са монтирани средства за дялово 
разпределение, се приравняват на отоплителни 
тела без уреди.
§ 3. За отчетен период 2019/2020 г. опреде-
лянето на прогнозните количества топлинна 
енергия за отопление и за битово горещо 
водоснабдяване на имотите на клиентите и 
изготвянето на изравнителните сметки се 
извършват по правилата на тази наредба. 
§ 4. Указания по прилагане на наредбата 
се дават от министъра на енергетиката.
§ 5. Тази наредба отменя Наредба № 16-334 
от 2007 г. за топлоснабдяването (ДВ, бр. 34 
от 2007 г.).
§ 6. Тази наредба се издава на основание 
чл. 125, ал. 3 ЗЕ. 
Министър: 
Теменужка Петкова